|  |  |  |  |
| --- | --- | --- | --- |
| **Tárgy:** | **Gazdasági és Jogi Bizottság NYILVÁNOS ülése** | | |
| **Helyszín:** | **Polgármesteri Hivatal I. emeleti Nagyterem** | | |
| **Időpont:** | **2024. április 22-én 15:00 órakor** | | |
| **Jegyzőkönyv-**  **vezető:** | **Koncz-Háda Éva** | | |
| **Jelenléti ív** | **Név** | **Aláírás** | **Megjegyzés** |
|  | **Bokányi adrienn** |  | képviselő, a **bizottság elnöke** |
|  | **HORVÁTH GÁBOR** |  | , a bizottság tagja |
|  | **KOCZKA TIBOR** |  | , a bizottság tagja |
|  | **KOPCSÁNDI JÓZSEF** |  | , a bizottság tagja |
|  | **PUTZ ATTILA** |  | , a bizottság tagja |
|  | **DR. TAKÁTSNÉ DR. TENKI MÁRIA** |  | , a bizottság tagja |
|  | **TÓTH KÁLMÁN** |  | , a bizottság tagja |
|  | **ABDUL-GHAFOOR HISHAM** |  | külső szakértő, a bizottság tagja |
|  | **GYÖRGY GÁBOR ISTVÁN** |  | külső szakértő, a bizottság tagja |
|  | **DR. HARGITAI BÁLINT** |  | külső szakértő, a bizottság tagja |
|  | **DR. IPKOVICH GYÖRGY** |  | külső szakértő, a bizottság tagja |
|  | **MARTON ZSOLT** |  | külső szakértő, a bizottság tagja |
|  | **SZABÓ GYÖRGY** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | NAGYNÉ  DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. SZALAI ADRIENN |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Jogi és Képviselői Osztály,  Vagyongazdálkodási és Városfejlesztési Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | KALMÁR ERVIN |  | Városüzemeltetési Osztály vezetője |
|  | VINCZÉNÉ  DR. MENYHÁRT MÁRIA |  | Egészségügyi és Közszolgálati Osztály vezetője |
|  | BABÓS CSABA |  | Vas M. és Szombathely Város Reg.Vállalkozásfejleszt. Alapítv. Vállalkozói Kp. ügyvezető ig. |
|  | KOVÁCS VINCE |  | Vas Megyei Kereskedelmi és Iparkamara elnöke |
|  | FRIEDL TAMÁS |  | SZMJV Német Önkormányzat  elnöke |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Dr. Holler Péter  osztályvezető |  | Hatósági Osztály |
| Dr. Pilisi Gábor  r. dandártábornok, főkapitány |  | Vas Vármegyei Rendőr-főkapitányság vezetője |
| Dr. Koncz Gabriella  r. ezredes, Rendőrkapitányság vezető |  | Szombathelyi Rendőrkapitányság |
| Dr. Kovácsné Takács Klaudia  ügyvezető igazgató |  | Savaria Városfejlesztési NKft. |
| Gráczer György  ügyvezető igazgató |  | FALCO KC Kft. |
| Grünwald Stefánia  ügyvezető igazgató |  | Savaria Turizmus Nonprofit Kft. |
| Horváth Zoltán  ügyvezető igazgató |  | AGORA Savaria Kulturális és Médiaközpont NKft. |
| Izer Gábor  ügyvezető igazgató |  | Szombathelyi Parkfenntartási Kft. |
| Jancsóné Sárdi Katalin  ügyvezető igazgató |  | Vas Megyei Temetkezési Kft. |
| Kovács Cecília  vezérigazgató, ügyvezető igazgató |  | SZOVA NZrt., Szombathelyi Sportközpont és Sportiskola NKft. |
| Krenner Róbert  vezérigazgató |  | VASIVÍZ ZRt. |
| Molnár Miklós  ügyvezető igazgató |  | Szombathelyi Távhőszolgáltató Kft. |
| Németh Klára  ügyvezető igazgató |  | Fogyatékkal Élőket és Hajléktalanokat Ellátó Nonprofit Kft. |
| Szabó Tibor  igazgató |  | Weöres Sándor Színház Nonprofit Kft. |
| Irmai Krisztián  kapcsolattartó |  | Lime Technology Kft. |
| Kulcsár Lászlóné  igazgató |  | Pálos Károly Szociális Szolgáltató Központ és Gyermekjóléti Szolgálat |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Bokányi Adrienn, a bizottság elnöke:** Nagy tisztelettel és sok szeretettel köszöntök mindenkit a Gazdasági és Jogi Bizottság áprilisi rendes ülésén. 10 fővel határozatképesek vagyunk. Hargitai Bálint bizottsági tagtársunk jelezte felém írásban, hogy munkahelyi elfoglaltságából adódóan a mai ülésen nem fog tudni részt venni. Ezt hivatalos távolmaradási indokként elfogadom. 15:02 perckor az ülést megnyitom. Jegyzőkönyv-hitelesítésre Tóth Kálmánt kérném fel. Bólintott, erről szavaznunk már nem kell. Sürgősségi indítványunk nincsen. Kérném a tisztelt bizottsági tagtársakat, hogy a kiküldöttek szerint a napirendről most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a napirendet elfogadta, és az alábbi határozatot hozta:*

**87/2024. (IV.22.) GJB számú határozat**

A Gazdasági és Jogi Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Javaslat Szombathely 2023. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadására** /*Közgyűlés 3./napirend/*

**Előadó:** Dr. Holler Péter, a Hatósági Osztály vezetője

**Meghívottak:** Dr. Pilisi Gábor dandártábornok, a Vas Vármegyei Rendőr-főkapitányság vezetője

Dr. Koncz Gabriella r. ezredes, a Szombathelyi Rendőrkapitányság vezetője

**2./ Javaslat a Pozsony u. 47. szám alatti ingatlanon megvalósuló, a szociális ellátórendszer fejlesztésére vonatkozó pályázat benyújtására** /*Közgyűlés 2./napirend/*

**Előadó:**  Nagyné Dr. Gats Andrea, a Jogi és Képviselői Osztály vezetője

**Meghívott:** Dr. Kovácsné Takács Klaudia, a Savaria Városfejlesztési NKft. ügyvezető igazgatója

**3./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára** /*Közgyűlés 6./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívottak:** Dr. Kovácsné Takács Klaudia, a Savaria Városfejlesztési NKft. ügyvezető igazgatója

Gráczer György, a FALCO KC Kft. ügyvezető igazgatója

Grünwald Stefánia, a Savaria Turizmus Nonprofit Kft. ügyvezető igazgatója

Horváth Zoltán, az AGORA Savaria Kulturális és Médiaközpont NKft. ügyvezető igazgatója

Izer Gábor, a Szombathelyi Parkfenntartási Kft. ügyvezető igazgatója

Jancsóné Sárdi Katalin, a Vas Megyei Temetkezési Kft. ügyvezető igazgatója

Kovács Cecília, a SZOVA NZrt. vezérigazgatója, a Szombathelyi Sportközpont és Sportiskola NKft. ügyvezető igazgatója

Krenner Róbert, a VASIVÍZ ZRt. vezérigazgatója

Molnár Miklós, a Szombathelyi Távhőszolgáltató Kft. ügyvezető igazgatója

Németh Klára, a Fogyatékkal Élőket és Hajléktalanokat Ellátó Nonprofit Kft. ügyvezető igazgatója

Szabó Tibor, a Weöres Sándor Színház Nonprofit Kft. igazgatója

**4./** **Javaslat utakkal kapcsolatos döntések meghozatalára** /*Közgyűlés 7./napirend/*

**Előadó:** Kalmár Ervin, a Városüzemeltetési Osztály vezetője

**5./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 10./napirend/*

**Előadó:**  Dr. Károlyi Ákos jegyző

**6./ Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására** */SAJÁT- két Közgyűlés közötti beszámolóban 1./napirend/*

**Előadó:** Kalmár Ervin, a Városüzemeltetési Osztály vezetője

**Meghívott:** Irmai Krisztián, a Lime Technology Kft. kapcsolattartója

**7./ Javaslat a Pálos Károly Szociális Szolgáltató Központ és Gyermekjóléti Szolgálat Alapító okiratának módosításával kapcsolatos döntés meghozatalára** */SAJÁT- két Közgyűlés közötti beszámolóban 1./napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Kulcsár Lászlóné, a Pálos Károly Szociális Szolgáltató Központ És Gyermekjóléti Szolgálat igazgatója

**8./** **Javaslat a Vas Megyei Temetkezési Kft.-vel kötött vagyonkezelési szerződés módosítására** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Jancsóné Sárdi Katalin, a Vas Megyei Temetkezési Kft. ügyvezető igazgatója

**9./ Javaslat a Savaria Városfejlesztési Nonprofit Kft. Szervezeti és Működési Szabályzatának jóváhagyására** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Dr. Kovácsné Takács Klaudia, a Savaria Városfejlesztési NKft. ügyvezető igazgatója

**10./** **Javaslat pályázatokkal kapcsolatos döntések meghozatalára** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**II.**

**ZÁRT ÜLÉS**

**11./ Javaslat a PRENOR Kertészeti és Parképítő Kft.-vel kapcsolatos döntések meghozatalára** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Izer Gábor, a PRENOR Kertészeti és Parképítő Kft. ügyvezető igazgatója

**12./ Javaslat bérleti díj támogatás megállapított összege elleni fellebbezés elbírálására** /*Közgyűlés 12./napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Felelős:** Bokányi Adrienn, a Bizottság elnöke

**Határidő:** azonnal

**I.**

**NYILVÁNOS ÜLÉS**

**Bokányi Adrienn, a bizottság elnöke:** Egy tájékoztatást teszek meg az elején, a 3. számú napirendi pontunk kapcsán, a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára”.* Az előterjesztésben vannak meghivatkozva hiányzó IG és FEB határozatok, ezek közül a SZOMPARK Kft., a Turizmus Nonprofit Kft. és a Távhő felügyelő bizottsági határozatai megérkeztek, és a mai napon a honlapra feltöltésre kerültek, illetve kiküldésre a bizottsági tagoknak is. A többi cégtől a határozatok pedig a Közgyűlésig fognak megérkezni. Akkor kezdenénk is az 1. sz. napirendi pontunk tárgyalásával.

**1./ Javaslat Szombathely 2023. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadására** /*Közgyűlés 3./napirend/*

**Bokányi Adrienn, a bizottság elnöke:** Sok szeretettel és nagy tisztelettel köszöntöm Dr. Koncz Gabriella r. ezredes asszonyt a Szombathelyi Rendőrkapitányság vezetőjét, akit először köszöntök egyébként itt nálunk a meghívotti székben, és nagy örömmel teszem ezt. Nagyon köszönjük a beszámolót. És szeretném megköszönni a rendőrségnek az elmúlt évben végzett munkáját. Kérdezem kapitányságvezető asszonyt, hogy szeretné-e bármivel kiegészíteni a beszámolót?

**Dr. Koncz Gabriella r. ezredes, a Szombathelyi Rendőrkapitányság vezetője:** Igen, köszönöm szépen. Tisztelettel köszöntöm Önöket! Elsőként vagyok itt ilyen bizottsági beszámolón, úgyhogy elnézést kérek, ha valamit kihagynék a beszámolóból, nagy elánnal készültem erre a beszámolóra. Ezután pedig megyek át a fél négyesre. Azt szerintem mindannyian tudják, hogy én korábban 8 évig vezettem a Körmendi Rendőrkapitányságot. Szóval kapitányságvezetői tapasztalatom van. Amit viszont el kell mondanom, hogy a 2023. év vonatkozásában ennek a beszámolónak akár a sikereit, akár a kudarcait, de inkább a sikereit elsősorban nem nekem köszönhetik, mivel 10 hónapig Dr. Gulyás Ferenc ezredes úr vezette a rendőrkapitányságot. Én november 1-től léptem a kapitányságvezetői székbe. Kérdezték is tőlem, hogy ez most jó nekem vagy rossz? Őszinte leszek, nagyon-nagyon régen élek itt Szombathelyen, a férjem révén kerültem ide. Imádom a várost, imádom a megyét, engem már innen szerintem nem is tudnának kimozdítani, annyira megszerettem itt. De térjünk át magára az értékelésre. A 2023. év nem volt egy könnyű év a rendőrségnek az életében, a kapitányság életében. Egyrészt azért nem, mert a covidot még mindig nyomtuk. Szakmailag is és emberileg is veszítettünk el sajnos munkatársakat. Illetőleg történt személyzeti változás, ami nyilván a kapitányságnak az életében azért valamiféle nyomot hagyott. Nagyon sok jogi intézmény került bevezetésre, rendészeti, bűnügyi területen is, amiben szintén dolgoznunk kellett. Illetve arról nem is beszélek, hogy most már több mint 2 éve tart az orosz-ukrán háború, ami nem csak rendészetileg, de azért bűnügyileg is adott nekünk munkát bőven. Néhány általános adatot hadd említsek. Gyakorlatilag 646 km2-nyi területen dolgozunk, és 55 km határszakasza van a rendőrkapitányságnak. Van két városunk és nyilván, amiről most nekem beszámolnom kell, az a 74623 fős Szombathely városnak a közbiztonsága, közrendje, illetőleg a bűnügyi adatok. Akkor csapjunk is át a bűnügyi adatokra. Ha elolvasták a beszámolómat, akkor láthatják, hogy a bűnügyi adatok tekintetében vannak változások. Akár kérdésként is intézhetik hozzám, hogy miért nőttek meg a bűnügyi számok? Való igaz, hogy több mint 30 %-os emelkedés van, de ezt országos szinten el tudom Önöknek mondani, hogy megyei, központi és helyi szinteken is azzal találkoztunk, hogy a bűncselekmények száma emelkedett. Ennek kettős oka van. Egyrészt az, hogy a 2023. volt az az év, amikor visszatértünk a covid előtti évekhez. Tehát ezek a bűncselekmény számok és a 2018-as számok szinte darabszámra ugyanazok. Amikor bejöttek a különböző kijárási tilalmak és a kormány által bevezetett intézkedések, akkor a számok nem a teljes rendészeti és bűnügyi adatokat mutatták. Persze természetesen az lenne jó, ha minden évben stagnáló számokról tudnék Önöknek beszámolni, de elsősorban ez az oka az emelkedésnek. A másik pedig, hogy - bizonyára tudják, hogy van egy olyan szlogen – a statisztika olyan, mint a bikini, a lényeget elfedi. Tehát mi azon adatokkal dolgozunk, amiket beviszünk a rendszerbe, és azt tapasztaltuk az utóbbi két évben, hogy borzalmasan megnőtt bizonyos sorozatbűncselekményeknek a száma, elsősorban a kibertérben elkövetett csalásoknak a száma. És ebből is adódik az, hogy valóban emelkedtek a számok. Egyébként azt hadd mondjam el Önöknek, hogy Vas megyében 5387 bűncselekményt regisztráltak, és ennek kb. 40 %-át követték el Szombathelyen. Tehát mondhatni, hogy a legfertőzöttebb város Szombathely Vas vármegyének az illetékességi területén. Próbálkoztam is azzal, hogy összehasonlítottam más rendőrkapitányságoknak a számaival, rosszul teszem, mert egyszerűen nem összehasonlíthatóak, mert mi dolgozunk a legnagyobb számokkal. Emelkedés mutatkozik nyilván a kiemelten kezelt bűncselekményeknek a számában és a közterületi bűncselekményeknek a számában is. De a jó hírem viszont az, hogy a nyomozáseredményesség és a felderítési mutatók nem, hogy nem stagnáltak, de még jobb szinteket is tudtunk elérni. Olyan szinten, hogy a 25 megyei jogú város közül a felderítési mutatónk a 14 kiemelten kezelt bűncselekmény vonatkozásában a 8. helyen szerepel. Azt gondolom, hogy ez nem rossz eredmény. Néhány szót hadd szóljak Önöknek a tendenciákról. Sajnos azt kell, hogy mondjam, hogy az online térben elkövetett bűncselekményeknek a száma rohamosan megnövekedett, és ebben azt gondolom, hogy egyelőre nem is lesz változás. Annak, hogy miért is szaporodtak el ennyire ezek a bűncselekmények, több oka is van. Egyrészt, hogy áttértünk az azonnali utalásokra, másodperceken belül ott van a pénz a másiknak a számláján. A másik, hogy a sértetteknek a vásárlási szokásai irtózatos módon megváltoztak. Senki nem akar már kilépni az otthonából, mindenki online intézi az ügyeit. És bizony az az igazság, hogy a sértetteknek az informatikai ismeretei mindenféleképpen kívánnivalót hagynak maguk után. Az is biztos, hogy amikor telefont kapnak egy OTP vagy bármilyen más pénzintézet vélt alkalmazottjaitól, akkor egy olyan presszió nehezedik rájuk, aminek hatására megadják a bankkártyák adatait. Épp ezért vallom és hiszem azt, hogy a megelőzésre óriási hangsúlyt kell fektetni. Sajnos a kapitányságon csak egy bűnmegelőzési tanácsadó működik, de ő három középiskolában és a hozzá kapcsolódó kollégiumokban lát el feladatot. És ehhez tartozik még a Bűnmegelőzési Alosztály, megyei szinten működő egységről beszélünk, akik nagyon-nagyon fontos szerepet töltenek be a beccaria-i politikának a megvalósításában. A rendészeti helyzetről néhány szót. 24 órás lefedettség működik Szombathelyen. Azt gondolom, hogy stabil a közbiztonság, és az emberek biztonságérzetét romboló szélsőséges cselekmények nem jellemzőek. Természetesen voltak olyan események, amelyek feldúlták a szombathelyiek életét, és médiavisszhangot is kaptak. A Fő téren illetőleg a május elsejéhez kapcsolódó eseményeken történt atrocitásokról van szó. A megfelelő lépéseket megtettük, előzetes letartóztatásban vannak azóta is az elkövetők, a napokban fog megtörténni a bírósági tárgyalása ezeknek az ügyeknek. A közterületi óraszámainkat tekintve némileg csökkenés történt, viszont az intézkedési mutatók ettől függetlenül 15%-kal nőttek. Tehát még azt is tudom mondani, hogy kevesebb létszámmal hatékonyabban tudtuk betölteni a feladatunkat. Az utóbbi időben nagyon pozitív visszajelzéseket kapok abban a vonatkozásban, hogy a látható rendőrséget - ami nekem mindig is a vesszőparipám volt - elég jól meg tudtuk az utóbbi hónapokban valósítani. Ezt elsősorban onnan is tudtam elérni, hogy a készenléti rendőségnek a segítségét kértem, és ők napszakonként egy-egy járőrpárral besegítenek a kapitányság életébe, úgyhogy a változás - azt gondolom - ennek is köszönhető. Rendezvénybiztosításainkat panasz, események nélkül tudtuk biztosítani. 642 fő 4424 órában tevékenykedett, és biztosította ezeket a rendezvényeket. Nem is kell Önöknek elmondanom, hogy szinte nincs olyan hét, hogy Szombathelyen valamilyen esemény, akár sportrendezvény, akár valamilyen kulturális esemény ne történjen. Hadd szóljak még a körzeti megbízottakról. Szombathely városában 4 körzeti megbízott tevékenykedik. Azt szoktam mondani, hogy ők a köldökzsinór a társadalom és a rendőrség között. Nagyon szeretik ezt a szolgálati formát a kollégáim, a polgármesterek illetőleg az önkormányzat is üdvözli ezt a szolgálatot. Illegális migrációra azért nem pazarolnám igazából a szót, mert évekkel ezelőtt ez nagyon-nagyon sok feladatot adott nekünk. Az utóbbi időben azt vettük észre, hogy hál’ Istennek egy kicsit csökkent a migráció, vagy legalábbis az illegális migráció. Természetesen a határmenti településeket, a határra vezető utakat mi fogjuk. De alapjaiban véve most olyan sok intézkedésünk az illegális migrációval kapcsolatban nem volt. Amivel viszont mindig gondunk van, és ezt is tapasztalják, ez a közlekedésrendészet. A Szombathelyi Rendőrkapitányság nemcsak a Szombathelyhez tartozó 40 településen, hanem a Kőszegi Rendőrkapitányság területén is ellát helyszínelő feladatokat. Mindenféle mutatóink emelkedtek. A baleseti számok, tehát a sérüléssel járó balesetek, a halálos balesetek száma is nőtt 1-ről 2-re. Súlyos sérüléssel járó baleseti számok is nőttek, egyedül a könnyű sérüléssel járó balesetek száma csökkent egy picit. Mit lehet tenni? Sokat gondolkodtam ezen. Folyamatos ellenőrzések vannak és lesznek, ezt tudom Önöknek ígérni, tehát minden jogsértő cselekményt meg fogunk próbálni kiszűrni, és itt három fő közlekedési szabálytalanságra hívnám fel a figyelmet. Egyrészt a sebességnek a helytelen megválasztása, másodsorban az elsőbbségi jognak a megsértése, harmadsorban pedig az irányváltoztatás és a kanyarodási szabályoknak a megsértése. Nagyon sok baleset következik be emiatt. Úgyszintén kiemelném a biztonsági övet nem használóknak illetőleg az ittas vezetőknek a kiszűrését. Már ebben a 6 hónapban, amióta én vagyok, nagyon jó eredményeket tudtunk elérni. Ezt tudom Önöknek mondani, hogy a továbbiakban is ezzel fognak találkozni. Természetesen mindenféle jelzést nagyon szívesen veszünk, hogy hol legyenek azok a pontok, ahol traffiboxot szeretnének telepíteni, vagy traffipaxokat szeretnének, vagy több sebességellenőrzést szeretnének megvalósítani. Azt gondolom, hogy a közlekedés biztonságának a megvalósításához csak rendőri eszközökkel nem lehet nekiállni. Együttműködés, nagyon nagy hangsúlyt helyezek az együttműködésre, és azt gondolom, hogy csak akkor lehet jól csinálni, ha jóban vagy azzal, akivel csinálod. Tehát én kevés leszek ahhoz, hogy együttműködjek bármelyikőjükkel, de eddig nagyon pozitív a tapasztalatom. Mind a várossal, mind magukkal a képviselő-testület tagjaival, - de most sorolhatnám az ügyészséget, bíróságot, egyéb civil szervezeteket - mindenkivel nagyon jó együttműködést tudott a kapitányság kialakítani. Köszönöm az Önök munkáját is. Azt gondolom, hogy ez egy csapatmunka. A kapitányság nem tudott volna ilyen eredményeket elérni, ha a munkatársaim, a társszervek, az együttműködő szervek, illetőleg a lakosság a törvénytisztelő magatartásával nem teszi oda magát. Nem tudom, hogy tudják-e azt, hogy a szombathelyi járás a 175 járás közül a 27. helyen végzett az élhetőség szerinti rangsorolásban 2023-ban. Ebben az oktatás, a munkaerőpiac, a vásárlási lehetőség, az egészségügy, a kultúra mellett bizony a bűnözés is bent van. Köszönöm mindegyikőjük segítségét, és kérném, hogy ezt a beszámolót fogadják el, és a továbbiakban segítsék a rendőrkapitányságnak a munkáját. Köszönöm szépen a figyelmüket.

**Bokányi Adrienn, a bizottság elnöke:** Köszönjük kapitányságvezető asszonynak. És azt is nagyon köszönöm, hogy kapitányságvezető asszony villámgyorsan felvette a fonalat a tavalyi évben, és fordulhatunk hozzá folyamatosan bizalommal. Én magam is megerősíthetem - szerintem vizuálisan is megjelent -, hogy hangsúlyosabb a rendőri jelenlét a városban, illetve nagyon köszönjük a rendezvényeken nyújtott támogatást és segítséget. Megadnám a szót először Koczka Tibor képviselő úrnak.

**Koczka Tibor, a bizottság tagja:** Köszönöm a szót, elnök asszony. Tisztelt Bizottság! Először is köszönöm a kapitány asszonynak és munkatársainak egyrészt a múlt évben végzett nagyon tisztességes munkát, másrészt a rendkívül részletes beszámolót és külön a szóbeli tájékoztatást. Egy évvel ezelőtt, amikor még kapitány asszony elődje számolt be, akkor is már azzal szembesülhetett bizottságunk, hogy bizony évről évre csökkent a Szombathelyi Rendőrkapitányság állománya. Emlékeim szerint, tavaly vagy egy évvel ezelőtt ilyen százhuszonvalahány fős létszámról beszéltünk, tehát legalább 10-15%-kal csökkenhetett a rendőrkapitányság létszáma, de nyilván ezt kapitány asszony meg tudja erősíteni. Ehhez képest az, hogy a rendőri jelenlét közterületen csak 8%-kal csökkent, úgy gondolom, hogy ilyen szempontból is sikernek számít. Külön köszönöm a rendezvénybiztosításokat, mert úgy gondolom, hogy Szombathely Megyei Jogú Város, illetve az itt működő sportegyesületek, szervezetek, intézmények a különböző rendezvényeket rendőri segítség nélkül nem tudnák megszervezni. Ugyancsak egy évvel ezelőtt hangzott el Gulyás kapitány úr részéről kérdésemre, hogy akkor még a déli határon nagyon sok szombathelyi rendőr teljesített szolgálatot. Szeretném megkérdezni, hogy ez így van-e még, illetve várható-e a migráció csökkenésével, hogy ők visszatérnek Szombathelyre, hiszen az mind erősítené a Szombathelyi Rendőrkapitányság munkáját itt helyben? A másik gondolatsorom pedig ahhoz kapcsolódna, hogy korábban 6 millió Ft-tal támogatta a rendőrkapitányság munkáját Szombathely Megyei Jogú Város és tavaly ehhez még plusz 2 millió Ft érkezett, amelyből jutalmazásra és túlórák kifizetésére fordíthatott a rendőrkapitányság. A jószándék az önkormányzat részéről megvan, de azt is látni kell, hogy azért az eszközeink végesek. Viszont úgy gondolom, hogy nem mehetünk el ismét emellett a téma mellett úgy, hogy majd egy év múlva meg azt halljuk, hogy már 100 alá esett a rendőrkapitányság létszáma, és adott esetben nagy szomorúságunkra még rosszabbak lennének a mutatók. Én azt javaslom megvizsgálásra a városvezetésnek, az önkormányzatnak, akár a Bizottságnak - nyilván van aktuális bizottsága is a közrendnek – hogy amennyiben lehetséges a szombathelyi önkormányzat médiafelületein, tehát legyen az Savaria Fórum, Tv és bárhol máshol, nagyobb felületet kellene biztosítani arra, hogy a rendőrség toborzó kampányához hozzá tudjon járulni az önkormányzat. Úgy gondolom, hogy ez nem közvetlen pénzbeli támogatás lenne, de ha kitalálnánk egy szlogent – „*Légy rendőr Szombathelyen!*” – akkor talán ezzel meg lehetne erősíteni azt, ha csak évi 1-2 fiatalt meg lehetne ezzel fogni, szerintem már beljebb lennénk. A másik pedig, arra gondoltam, hogy akár egy ösztöndíjprogram kidolgozására is sor kerülhetne. Amelynek a lényege az lenne, - más területen már működik - hogy amennyiben valaki Szombathelyről a kapitányság támogatásával rendőrképzésre megy, akkor annak az ösztöndíját fizetné az önkormányzat, és cserébe pedig a fiatal vállalná, hogy amennyiben elvégezte az iskolát, akkor 3-5 évig vagy akár hosszabb ideig Szombathelyen fog szolgálatot teljesíteni. Ezek az ötleteim, javaslataim, de lehet, hogy van ennél jobb is meg másabb is, de úgy gondolom, hogy még egy évet nem várhatunk arra, hogy kapitány asszony itt a beszámolójában elmondja azt, hogy megint adott esetben 10%-kal csökkent a rendőrkapitányság létszáma. Köszönöm szépen.

**Bokányi Adrienn, a bizottság elnöke:** Köszönjük képviselő úr. Szerintem az idő rövidsége miatt, mivel kapitányságvezető asszonynak át kell mennie a másik bizottsági ülésre, megadnám a szót a másik két jelentkező képviselőnek is, utána egyben tud kapitányságvezető asszony válaszolni. Putz Attiláé a szó.

**Putz Attila, a bizottság tagja:** Köszönöm a szót. Tisztelt Elnök asszony, tisztelt Bizottság, tisztelt Rendőrkapitány asszony! Nekem kötelező mindig felszólalnom elsődlegesen a Sólyom utcaiak érdekében, mert a körzetemben ez az egyik legterheltebb utca minden tekintetben. Itt van a hajléktalanszálló például. Itt található a Zanati út, mint az egész megye legforgalmasabb utcája, vagy az iparterületi rész, ami folyamatosan problémás a kamionforgalom miatt. Először is szeretném megköszönni a munkájukat, mert szerintem jól végzi a munkáját a rendőrség, a szakmai munkával kapcsolatosan csak jókat tudok mondani. Kiemelném, hogy a körzeti megbízottal, Herczeg Imrével rettentő jó a kapcsolat, havonta 1-2 alkalommal egyeztetünk, és azokra a problémákra, amik vannak, próbálunk odafigyelni. Sajnos kevés ideje jut a körzetre konkrétan, lehet jobb lenne, ha többet tudna ő is a körzetben lenni, de foglalkozunk a kérdésekkel minden nap. Ezt nagyon szépen köszönöm. Amit problémának látok, és amit mindig korábban is el szoktam mondani, ha jövőre is itt leszünk, jövőre is el fogom mondani. Bár szeretném, hogy megoldódna és nem kellene elmondani, az az, hogy hiába döntünk arról, hogy legyenek sebességcsökkentések bizonyos utcákban és sebességkorlátozások bevezetve, ha azok nincsenek ellenőrizve. Most például a konkrét eset a Sólyom utca, ahova kértünk traffiboxot is, de azt nem javasolták különböző statisztikai mutatók miatt. Amit megértenek az ottani lakók, de az, hogy mióta 3 éve bevezettük a 30-as sebességkorlátozó táblát, azóta ott rendőrt nem láttak sebességet mérni. Ebben szeretném kérni a segítségét, hogy valahogy ezt oldjuk meg. Mindig ezt elmondom, hogy engem összesen kétszer büntettek meg sebességtúllépésért. Mind a kétszer Ausztriában, ahol 30 helyett 41-gyel mentem mindkét alkalommal. Teljesen jogosan, be is fizettem a büntetésemet utána. Most voltunk Kaufbeuren-ben tavaly nyáron, és ott mesélték, hogy a Fő utcán 10-zel lehet menni, és a kolléganő 18-cal ment, és ezért nagyon súlyos büntetést kapott. Én szeretném azt, hogy ezek a dolgok valamilyen szinten nálunk is működnének. Azért van a sebességkorlátozás bevezetve, mert valami oka van annak. A lakók úgy érzik magukat biztonságban, ha ténylegesen kicsit lassabb lenne a közlekedés. Ebben szeretném a segítségét kérni, hogy valahogy oldjuk meg, hogy egy kicsit Nyugat-Európát ebben a dologban utolérjük, ha másban nem is sikerül. Nagyon szépen köszönöm.

**Bokányi Adrienn, a bizottság elnöke:** Köszönjük szépen. Képviselő úr után Dr. Takátsné Dr. Tenki Mária képviselő asszonynak adom meg a szót.

**Dr. Takátsné Dr. Tenki Mária, a bizottság tagja:** Köszönöm szépen, egy kérdésem lenne. Jelentős mértékben emelkedett, 37,93 %-kal a bűncselekmények száma, ez az 1363-ról 1880-ra ugrott szám. Kérdezném azt - és a garázdaságnál is ugyanez a kérdésem, a közterületeken elkövetett bűncselekmények száma pedig 16,41%-kal növekedett, tehát ez a kettő, - hogy hogy van a számítás, hogy egy bűncselekménynek lehet 5 vagy 6 elkövetője, akkor is egy bűncselekménynek számít, egy közterületen elkövetett bűncselekménynek, egy egységes egésznek? Ha ez így van, akkor tényleg növekedtek ezek a bűncselekmények. Persze messze nem olyan jellegű számokról beszélünk, mint az anyag statisztikái a 2010-es évről. Tehát a 2010-es évet, ha összehasonlítjuk, akkor is egy optimális számnál tartunk. Kérdezném, hogy ez a szám akkor egy egységes bűncselekmény és nem az elkövetők száma szerinti? A másik pedig az, hogy szeretném, ha a szabálysértések száma nem növekedne a Fő téri kerékpározás esetében. Nem lehet járőr szinten ezt kezelni? Ha egyszer történik, akkor próbáljuk meg büntetni, és akkor elterjed ám ennek a híre. Ha a Közgyűlésünk úgy döntött, hogy a Fő téri kerékpározás csak a kijelölt helyeken legyen, akkor csak a kijelölt helyeken. Harmadik kérdésem a belvárosi rendőrőrs funkciójának a visszaállítása. Amikor indult a belvárosi rendőrőrs, akkor tényleg a belvárosért fokozott figyelmet és rendszeres kapcsolattartást tudtam megvalósítani, de most egy egész más feladat van, és nincs a belvárosra fókuszálás. A belvárosi rendőrőrsnél tudom, hogy ez szervezési probléma, tudom, hogy a személyi állomány korlátozott mértékű, de szeretném, ha a jövőben esetleg erre fókuszálnánk. Köszönöm.

**Bokányi Adrienn, a bizottság elnöke:** Köszönjük képviselő asszony. Végezetül megadom Marton Zsolt bizottsági tagtársnak a szót.

**Marton Zsolt, a bizottság tagja:** Köszönöm a szót elnök asszony. Tisztelt Kapitány asszony! Nem csak illegális migráció van, hiszen aki nyitott szemmel jár Szombathelyen, láthatja - az elmúlt évtől folyamatosan, és valószínű ez a tendencia növekedni is fog - hogy legálisan nemcsak Magyarországon, hanem Szombathelyen is dolgozó, messzi, tőlünk idegen kultúrából érkező emberekkel, dolgozókkal élünk együtt. Nem is kívánom megnevezni, hogy melyik kultúrából, de láthatóan messziről érkeztek. Jelentett-e ez valami változást a bűnügyi statisztákban? Releváns-e ilyen szempontból a jelenlétük? Nemcsak rájuk gondolok legális migrációként, hanem bizony szintén nem régen szembesültem, hogy jó néhány letelepedési kötvényes is él életvitelszerűen régóta Szombathelyen, akiknek a céljairól vajmi keveset lehet tudni. Jelentkeznek-e bűnügyi statisztikában ezek az újonnan Szombathelyen dolgozó személyek? Volt egy viszonylag nagy botrányt kavaró kettős gázolás Szombathelyen. Olyan nyugtalanító híreket is lehetett hallani, hogy a gázolónak meglehetősen jó politikai kapcsolatai vannak, és ezért lehet, hogy el lesz tussolva ez az ügy, ha jól emlékszem talán Hende Csabával fotózkodott az illető. Nyugtasson meg kapitány asszony, hogy nem történnek ilyen események. Ha valaki ilyen dolgot követ el, akkor annak megvan a következménye. Köszönöm.

**Bokányi Adrienn, a bizottság elnöke:** Köszönjük. A vitát lezárom, és megadom kapitányságvezető asszonynak a szót a válaszadásra.

**Dr. Koncz Gabriella r. ezredes, a Szombathelyi Rendőrkapitányság vezetője:** Visszafelé megyek, ha nem zavarja Önöket. Kettős gázolás, nagyon-nagyon sok kérdést kapunk még az utóbbi napokban is, hogy hogy áll a vizsgálat. Továbbra is folyamatban van az eljárás. Merem állítani, és azt hiszen már többször kifejtettem, hogy engem nem érdekel, hogy ki kinek a kije, mert az eljárást a Szombathelyi Rendőrkapitányság le fogja folytatni. Tehát folyik az eljárás. Őszinte leszek, mindig hallom, hogy ki volt az elkövető. Én magam sosem néztem ennek utána, nem is érdekel, mert – csúnya, hogy ezt mondom – darab-darabnak kezelünk mindenkit. Ha bebizonyosodik, hogy elkövette azt, amit elkövetett, akkor majd továbbítjuk az ügyét az illetékes hatóságok felé. Semmiféle eltussolás a kapitányság részéről nincs. Az, hogy idegenek vannak a városban, nekünk bűncselekmények szempontjából nincsenek számottevő és szignifikáns kiugrások. Figyelemmel kísérjük valóban, hogy a nagyobb cégeknél hány ilyen munkavállaló dolgozik, de a városi pletykákon kívül - hogy kiették a hattyúkat a tóból, bocsánatot kérek – nem tudok beszámolni arról, hogy úgymond az idegenek itt bűncselekményeket követnek el. A Sárvári Rendőrkapitányság területén annak idején emlékszem, amikor kapitány úrral beszélem, hogy az ukrán nemzetiséghez tartozó emberek sok bűncselekményt elkövettek, de itt nálunk ez egyáltalán nem jellemző. Szeretném is Önöket megnyugtatni, ha megfelel a válaszom. A képviselő asszonynak mondom, hogy valóban emelkedtek a számok, tehát ezt nem is tudom Önnek másképp mondani. Erre valóban azt tudom Önnek mondani, hogy visszatértünk sajnos a covid előtti számokhoz. Azt vélelmezem, hogy a csalások számának a növekedésével és valóban azzal, hogy a legtöbb ember a legkisebb problémára is már agresszióval válaszol, oda fogunk visszatérni. Akkoriban azért mentek egy kicsit vissza és lélegeztünk fel, hogy nincsenek akkora bűnügyi számok, mert valóban nem volt akkor kint tartózkodás a közterületen. Azt gondolom, hogy ebből messzemenő következtetéseket csak a számokból ne vonjunk le. Tehát nem okozott ez deficitet Szombathely városában. Ismételten mondom, voltak olyan események, amikre talán a lakosság vonatkozásában mindenki felkapta a fejét, de ezt azért tudtuk kezelni. A másik, hogy mihez igazodik. Valóban, ha öten voltak, akkor is az egy bűncselekménynek számít. A Fő téri kerékpározásra azt szeretném mondani, hogy tudom, hallottam erről. Én magam is kaptam ebben jelzéseket. A jó hírem az, hogy az őrsparancsnok úrral leültem, és nekem mindenképpen az az elhatározásom, hogy a belvárosi őrsnek visszaállítsam azt az égiszét, ami alatt korábban működtek. Működik a gyalogos járőrszolgálat. Az nem igaz, hogy nincsen gyalogos rendőr, mert van. Nyilván nem a Fő tér egyik sarkáról fog a másikra átmenni, mert egy kicsit nagyobb működési területen dolgozunk, de van, és bűnügyi portyaszolgálatokat is szerveztek, pontosan azért, hogy mindenféle atrocitástól mentes legyen a Fő tér. Ez nem azt jelenti, hogy nulla bűncselekménnyel fognak találkozni, mert minden helyre nem tudom odaállítani a rendőr kollégáimat, de bizton ígérhetem, hogy a belvárosi rendőrőrssel nekem is ezek a terveim. Nagyon remélem, hogy jövőre már ezzel kapcsolatosan is be fogok tudni számolni. A sebességkorlátozások kapcsán ismételten mondom, hogy csak rendőri eszközökkel nem fogjuk tudni a közlekedésbiztonságot helyreállítani. Azért itt kellene winchester-csere is embereknél, kihúzzuk-törlés, vissza az új winchester, elnézést kérek. Tehát minden táblához nem fogok tudni rendőrt odatenni. A Szombathelyi Rendőrkapitányságnak hál’ Istennek nincs traffipaxa, tehát oda nem tudok kiküldeni kollégát, ezért is erőltetem a traffiboxokat. A Megyei Főkapitányságnak szoktam ilyenkor jelezni, hogy valamelyik utcában gond van, legyenek szívesek ott megmutatni magukat, illetőleg a KMB-s kollégáknak és a járőröknek szoktam időnként azt mondani, hogy álljatok ki az út szélére, úgysem tudják, hogy van-e benne traffipax, és ott ezzel is gyakorlatilag egy látható rendőrséget teremtsünk meg. Mindenhová nem fogunk tudni állítani, igyekszünk. Koczka képviselő úr, déli határszakasz. Hál ’Istennek már minimális erőt kell az utóbbi időben odaküldenünk. Természetesen még ilyen ideiglenes útlevél ellenőrzéshez csoportokban muszáj adni erőt, mert annak idején amikor a határrendészet felállt, azért a szakmaiság ott volt. Nálunk is vannak még olyan kollégák, akik ezen a területen tevékenykednek. Tehát ilyen szempontból küldünk, de már sokkal elenyészőbb számban, ezt tudom mondani Önnek. Köszönjük szépen a támogatásokat. Ez nem azt jelenti, hogy ha nem kapnánk támogatást – de azért kapjunk -, hogy mi nem végezzük el a feladatunkat. Nyilván ezek mind arra mennek, hogy plusz túlórákat tudjak biztosítani a kollégáimnak. De ha nincs, mert - most is megszavazták, nagyon szépen köszönjük – még nem áll rendelkezésünkre ez az összeg, ettől függetlenül működtetjük nyilván a Rendőrkapitányságot, ha kell akkor átcsoportosításokkal. Toborzó munkát pedig a rendőrség folytat, mi is folytatunk. Nyilván a nyugati határszélnek az is a hátránya, hogy azért Ausztria már a kollégákat is elviszi. Ismételten mondom, hogy folyamatosan nézzük azt, hogy hova kell az erőinket csoportosítani. Ez nem jelenti azt, hogy azért, mert néhányan kiáramlanak a rendszerből, aztán meg majd vissza akarnak jönni, mert mégsem olyan jó a rendszer, akkor mi ne tudnánk ellátni a feladatunkat. Köszönöm, ha mindegyikőjüknek megfelel a válasz.

**Bokányi Adrienn, a bizottság elnöke:** Nagyon szépen köszönjük, illetve azt is, hogy befáradt, és megválaszolt minden egyes kérdést teljesen kimerítően. Úgyhogy el is engednénk rendőrkapitány asszonyt a másik bizottsági ülésre. Elnök úrnak pedig ezúton is köszönöm a türelmet, igyekeztünk gyorsak lenni, 7 perccel futottunk ki az időből. A vitát lezártam már. Szavazzunk a beszámoló elfogadásáról. Kérném, hogy most nyomja meg mindenki azt a gombot, amit megfelelőnek tart.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**88/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely 2023. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Dr. Holler Péter, a Hatósági Osztály vezetője/

**Határidő:** 2024. április 25.

**Bokányi Adrienn, a bizottság elnöke:** Nagyon köszönjük még egyszer a részvételt az ülésen. A 2. sz. napirendi pontunk tárgyalása következik.

**2./ Javaslat a Pozsony u. 47. szám alatti ingatlanon megvalósuló, a szociális ellátórendszer fejlesztésére vonatkozó pályázat benyújtására** /*Közgyűlés 2./napirend/*

**Bokányi Adrienn, a bizottság elnöke:** Nagyon fontos témáról van szó, de úgy látom, hogy az előterjesztést mindenki elolvasta, és az kimerítő volt. Látok egy hozzászólásra jelentkezőt, megadom a szót Dr. Takátsné Dr. Tenki Mária képviselő asszonynak.

**Dr. Takátsné Dr. Tenki Mária, a bizottság tagja:** A Pozsony úti napirendnek a támogatásáról fogok szavazni természetesen, de megfontolandó az is, hogy mi fog történni most. A Nádorné Vörös Ibolya, aki sajnálatos módon elhalálozott, és nagyon vivő embere volt az autista alapítványnak. Itt lesz a kérdés, hogy vajon lesz-e olyan ember, aki ennyire az élére áll majd a dolgoknak, és nem az önkormányzatnak kell-e majd újra figyelmet fordítani arra. Az önkormányzat a telket adta, az épület pályázati pénzből valósult meg, azóta is rendkívül sok támogatást kapott ez az alapítvány, de a városunkban nem csak ez a Pozsony u. 47. létezik, hanem létezik alapítványi működtetésben egy olyan objektum, amely nagyon korszerű és megfelelő épületet tart fenn. Vajon ennek mi lesz a sorsa most? Hiszen ennek a motorja volt Nádorné Vörös Ibolya, aki a kuratórium elnökeként vitte ezt. Kérem azt, hogy a városvezetés is figyeljen oda, hogy most mi fog történni, kell-e segítőkéz majd ehhez? Hiszen ez egy annyira emblematikus és általunk sok éve támogatott helyszíne azoknak a tevékenységeknek, amelyeket a Pozsony u. 47. is fog folytatni. Köszönöm szépen.

**Bokányi Adrienn, a bizottság elnöke:** Köszönöm. Megadom a szót Tóth Kálmán képviselő úrnak.

**Tóth Kálmán, a bizottság tagja:** Köszönöm a szót elnök asszony. Tisztelt Bizottság! Volt alkalmam múlt héten pénteken részt venni a Zarkaházi kastélyban egy autista szervezeteket érintő hármas évfordulón. Az alapítvány 25 éves, a Holnap Háza 15 éves, az Esőemberke pedig 8, két napja halt meg akkor Ibolya. Azt láttam ott a résztvevőkön, hogy a képviselő asszony által felvetett aggodalmak tökéletesen alaptalanok. Tehát olyan szintű összezárás és tenni akarás van a kuratórium jelenlegi tagjaiban, amit, ha nem tudnánk, hogy mi váltotta ezt ki, akkor kimondottan örülnünk kellene neki. Nyilvánvalóan Ibolya halála komoly űrt hagy. De azt is tudni kell, hogy az elmúlt időszakban már az állapota miatt egyébként sem ő vitte az ügyeket, hanem nyilván elsősorban a férje, illetve Godáné Kazári Eszter, aki jelenleg is vezeti a Bádonfa utcai intézményt. Azt gondolom, hogy az a típusú segítségnyújtás, amit egyébként a város is meg az állam is mellé ad, adott és adni is fog az intézménynek, garantálja azt, hogy egyébként Ibolya pótolhatatlan személyisége, az az űr, amit ő maga után hagy, valamilyen módon mégiscsak betöltésre kerüljön. Azt gondolom, hogy nekünk ebben van felelősségünk, és ahogyan polgármester úr beszédét hallgattam, azt gondolom, hogy ezzel a felelősséggel egyébként a városvezetés és az önkormányzat tisztában is van. Köszönöm szépen.

**Bokányi Adrienn, a bizottság elnöke:** Köszönöm. Megadom a szót Horváth Attila alpolgármester úrnak.

**Dr. Horváth Attila, alpolgármester:** Köszönöm, tisztelt elnök asszony. Tisztelt Bizottság! Képviselő asszonynak a felvetése abból a szempontból mindenképpen jogos, ha van egy olyan személy, akihez kötünk egy intézményt, majd utána ő már nincs közöttünk, akkor nyilván jogosan merül fel, hogy akkor hogyan tovább. Annyiban meg jogos a képviselő úrnak is a válasza, hogy ott az a kollektíva ezt rendezi. Hónapok óta tudjuk, hogy ez a pillanat el fog jönni. Ibolyának az egyik első dolga az volt, hogy jelezte a polgármester úrnál, hogy gond van. Nyilván neki ez nagyon fontos volt, hogy ezt vigyük tovább. Én magam is egyeztettem néhány dolgot különböző emberekkel, szervezetekkel, maradjunk egyelőre annyiban, hogy egyházakkal. Hogy hogyan lesz ennek az átvétele, polgármester úr személyesen kezeli ezt a kérdést. Azt gondolom, hogy biztos, hogy megnyugtató megoldása lesz ennek, illetve talán van is. Nem érzek aggodalmat ebben a körben.

**Bokányi Adrienn, a bizottság elnöke:** Köszönjük alpolgármester úr. Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van, és kérném, hogy erről most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**89/2024. (IV.22.) GJB számú határozat**

A Gazdasági és Jogi Bizottság a „*Javaslat a Pozsony u. 47. szám alatti ingatlanon megvalósuló, a szociális ellátórendszer fejlesztésére vonatkozó pályázat benyújtására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője,

Kalmár Ervin, a Városüzemeltetési Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A 3. sz. napirendi pontunk tárgyalása következik.

**3./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára** /*Közgyűlés 6./napirend/*

**Bokányi Adrienn, a bizottság elnöke:** Itt javarészt a 2023. évi céges beszámolók tárgyalásáról, elfogadásáról van. szó. Hozzászólásra jelentkezőt látok. Megadom a szót Koczka Tibor képviselő úrnak.

**Koczka Tibor, a bizottság tagja:** Köszönöm a szót elnök asszony. Tisztelt Bizottság! A kiküldött anyagban az szerepel, hogy az AGORA Felügyelő Bizottság véleményét azt itt fogjuk megtudni vagy itt kerül kiosztásra. Nem találkoztam vele. Ez lenne az egyik kérdésem, de egy rövid ismertető is elég, ha elnök asszony meg tudja tenni. A másik pedig, és nem kimondottan mérlegbeszámolóhoz kapcsolódó, de a SZOVA anyagában szerepel az SZKKA-nak megítélt terület rendezése. Ennek kapcsán szeretném jelezni, hogy mint az a legutóbbi Közgyűlésen is kiderült, a SZOVA-t több támadás érte amiatt, hogy nem azonnal, nem készségesen és nem együttműködően viselkedett az SZKKA-val szemben. De, mint a legutóbbi Közgyűlésen is kiderült, az SZKKA elnöke vagy ügyvezetője hibázott, hiszen egyesület tudott volna a TAO-ra pályázni, és ő pedig a Kft. számára kért igazolást. Köszönöm szépen, hogy láthattuk az anyagból is, hogy a SZOVA a terület jelzálogát is milyen pontosan és precízen tudta rendezni. Aki csinált már ilyet, az nagyon jól tudja, hogy egy bankkal úgy tárgyalni, hogy egy-két hónapon belül egy telket kicserélni egy másikra, azért az nem egy olyan egyszerű dolog. Nem láttam itt Pődör Zoltán igazgató urat, pedig, ha valaki az önkormányzattól kér, - márpedig ő kért és kapott és nem keveset - az a minimum, hogy eljön egy bizottsági ülésre vagy egy Közgyűlésre. Most megint nem látom itt. Így csak költői a kérdésem, hogy vajon azt a kivitelezési tervet, amit a TAO mellé benyújtott, azt most akkor a Kft. vagy az egyesület csináltatta? Mert ez a következő bonyodalmat fogja okozni, hiszen TAO-ban csak az egyesület számára kiállított számlák számolhatók el, de ez most így költői marad. Köszönöm szépen.

**Bokányi Adrienn, a bizottság elnöke:** Igen, képviselő úr az elején mondtam, hogy a hiányzó felügyelő bizottsági és igazgatósági határozatok közül a SZOMPARK Kft., a Savaria Turizmus Nonprofit Kft. és a Távhő Kft.-nek a FEB határozatai érkeztek meg. Ezeket tudtuk feltölteni. A többi pedig a Közgyűlésig fog megérkezni. Ez azt jelenti, hogy az AGORA határozata még nem érkezett meg, tehát ezt nem tudom most itt ismertetni. A Közgyűlésig feltöltésre kerül majd, arról kap akkor mindenki értesítést, és akkor azt képviselő úr is meg tudja nézni. Ahogy képviselő úr is mondta az SZKKA-val kapcsolatban, a SZOVA villámgyorsan és a lehető legprecízebben járt el és adta ki a szükséges igazolásokat. Az egy másik kérdés, hogy azt én sem láttam a médiában, hogy az SZKKA miután valótlanságot állított a SZOVA-val kapcsolatban, és ennek nagy média visszhangot is adott, utána jelezte volna, hogy ők hibáztak. A SZOVA pedig mindvégig szakszerűen és a lehető legsegítőkészebben járt el az engedélyek kiadása során. Ez ügyvezető és elnök úrnak a felelőssége, hogy nem történt meg. Elegánsnak találtam volna, hogy akkor ezt is jelzik a különböző közösségi média, illetve a saját honlapjuk nyilvánossága előtt, illetve ahogy mondta képviselő úr, ma sincs itt elnök úr, ügyvezető úr, hogy ezt esetleg meg tudja tenni itt jelenleg. Messzemenő következtetéseket én most itt nem szeretnék levonni, mert ez úgy gondolom, hogy egy szakmai ülés részünkről, és nem szeretnék politikai részletekbe belemenni. Hozzászólásra jelentkezőt nem látok. Ebben az esetben a napirendi pont feletti lezárom. Feltétezem, hogy nem fogunk tudni egyben szavazni a rengeteg határozati javaslatunkról. Úgyhogy kezdjük is el az I. számúval, ami a SZOVA 2023. évi beszámolója. Ezzel kapcsolatban szavazzunk mos.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 nem szavazat mellett a javaslatot elfogadta, és az alábbi határozatot hozta:*

**90/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a SZOVA Szombathelyi Vagyonhasznosító és Városgazdálkodási Nonprofit Zrt. 2023. évi beszámolójának elfogadásáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kovács Cecília, a társaság vezérigazgatója,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** Most szavazzunk a II. számú, a Színház tavaly évi beszámolójának elfogadásáról szóló határozati javaslatról.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**91/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Weöres Sándor Színház Nonprofit Kft. 2023. évi beszámolójának elfogadásáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Szabó Tibor András, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A III. számú, az AGORA tavaly évi beszámolójáról szóló határozati javaslatról most szavazzunk.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 nem szavazat mellett a javaslatot elfogadta, és az alábbi határozatot hozta:*

**92/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és az AGORA Savaria Kulturális és Médiaközpont Nonprofit Kft. 2023. évi beszámolójának elfogadásáról szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Horváth Zoltán, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A IV. számú, a FÉHE 2023. évi beszámolójáról szóló határozati javaslatról most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**93/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Fogyatékkal Élőket és Hajléktalanokat Ellátó Közhasznú Nonprofit Kft. 2023. évi beszámolójának elfogadásáról szóló IV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Németh Klára, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** Kérném, hogy az V. számú, a Temetkezési Kft. tavaly évi beszámolójáról szóló határozati javaslatról most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**94/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Vas Megyei Temetkezési Kft. 2023. évi beszámolójának elfogadásáról szóló V. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Jancsóné Sárdi Katalin, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A VI. sz., a SZOMPARK tavaly évi beszámolójáról most szavazzunk.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 tartózkodás mellett a javaslatot elfogadta, és az alábbi határozatot hozta:*

**95/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Szombathelyi Parkfenntartási Kft. 2023. évi beszámolójának elfogadásáról szóló VI. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Izer Gábor Nándor, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** Most a VII. sz. határozati javaslatról, a Savaria Városfejlesztési Kft. tavaly évi beszámolójáról most szavazzunk.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 nem szavazat mellett a javaslatot elfogadta, és az alábbi határozatot hozta:*

**96/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Savaria Városfejlesztési Nonprofit Kft. 2023. évi beszámolójának elfogadásáról szóló VII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Dr. Kovácsné Takács Klaudia, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** Kérném, hogy a VIII. sz., a Savaria Turizmus tavaly évi beszámolójáról szóló határozati javaslatról most szavazzunk.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 tartózkodás mellett a javaslatot elfogadta, és az alábbi határozatot hozta:*

**97/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Savaria Turizmus Nonprofit Kft. 2023. évi beszámolójának elfogadásáról szóló VIII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Grünwald Stefánia, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A IX. sz., a Szomtáv tavaly évi beszámolójáról most szavazzunk.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 tartózkodás mellett a javaslatot elfogadta, és az alábbi határozatot hozta:*

**98/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Szombathelyi Távhőszolgáltató Kft. 2023. évi beszámolójának elfogadásáról szóló IX. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kovács Cecília, a SZOVA Nonprofit Zrt. vezérigazgatója,

Molnár Miklós, a Távhőszolgáltató Kft. ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A X. sz. határozati javaslatunkról, a SZOVA Szállodaüzemeltető Kft. beszámolójáról most szavazzunk.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 tartózkodás mellett a javaslatot elfogadta, és az alábbi határozatot hozta:*

**99/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a SZOVA Szállodaüzemeltető Kft. 2023. évi beszámolójának elfogadásáról szóló X. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kovács Cecília, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A XI. sz., a SZOVA Projektfejlesztési Kft. tavaly évi beszámolójáról most szavazzunk.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 tartózkodás mellett a javaslatot elfogadta, és az alábbi határozatot hozta:*

**100/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a SZOVA-Projekt Projektfejlesztési Kft. 2023. évi beszámolójának elfogadásáról szóló XI. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kovács Cecília, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A XII. sz. határozati javaslatunkról, a SZOMHULL tavalyi évi beszámolójáról most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**101/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a SZOMHULL Szombathelyi Hulladékgazdálkodási Közszolgáltató Nonprofit Kft. 2023. évi beszámolójának elfogadásáról szóló XII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kovács Cecília, a SZOVA Nonprofit Zrt. vezérigazgatója,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** Kérném, hogy a XIII. sz., a Sportközpont és Sportiskola 2023/2024. üzleti év I. félévi beszámolójának elfogadásáról most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**102/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Szombathelyi Sportközpont és Sportiskola Nonprofit Kft. 2023/2024. üzleti év I. félévi beszámolójának elfogadásáról szóló XIII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kovács Cecília, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A XIV. sz. határozati javaslatunkról, a FALCO KC 2023/2024. üzleti év I. félévi beszámolójáról most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**103/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a FALCO KC Szombathely Kft. 2023/2024. üzleti év I. félévi beszámolójának elfogadásáról szóló XIV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Gráczer György, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A XV. sz. határozati javaslatunkról, a VASIVÍZ tavalyi éves beszámolójáról most szavazunk.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 tartózkodás mellett a javaslatot elfogadta, és az alábbi határozatot hozta:*

**104/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a VASIVÍZ ZRt. 2023. évi beszámolójának elfogadásáról és ezzel kapcsolatos egyéb döntések meghozataláról szóló XV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Krenner Róbert, a VASIVÍZ ZRt. vezérigazgatója,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A XVI. sz. határozati javaslatrunkról, az AGORA alapító okiratának módosításáról most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**105/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és az AGORA Savaria Nonprofit Kft. alapító okiratának módosításáról szóló XVI. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Horváth Zoltán, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A XVII. sz., a SZOVA tulajdonában álló Szombathely, 10427/52 helyrajzi számú ingatlan értékesítésének jóváhagyásáról szóló határozati javaslatról most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**106/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a SZOVA Nonprofit Zrt. tulajdonában álló Szombathely, 10427/52 helyrajzi számú ingatlan értékesítésének jóváhagyásáról szóló XVII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kovács Cecília, a társaság vezérigazgatója,

Nagyné Dr. Gats Andrea, a Jogi és Képviselői Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A XVIII. sz., a SZOVA tulajdonában lévő egyes ingatlanokat érintő jelzálogcserével kapcsolatos döntés meghozataláról szóló határozati javaslatról most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**107/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a SZOVA Nonprofit Zrt. tulajdonában lévő egyes ingatlanokat érintő jelzálogcserével kapcsolatos döntés meghozataláról szóló XVIII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kovács Cecília, a társaság vezérigazgatója,

Nagyné Dr. Gats Andrea, a Jogi és Képviselői Osztály vezetője/

**Határidő:** 2024. április 25.

**Bokányi Adrienn, a bizottság elnöke:** Kérném, hogy a XIX. sz., a SZOVA Szállodaüzemeltető Kft. 2024. évi üzleti tervének elfogadásáról szóló határozati javaslatról most szavazzunk.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 tartózkodás mellett a javaslatot elfogadta, és az alábbi határozatot hozta:*

**108/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a SZOVA Szállodaüzemeltető Kft. 2024. évi üzleti tervének elfogadásáról szóló XIX. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kovács Cecília, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** Végül szavazzunk most a XX. sz., a SZOVA Projekt Kft. 2024. évi üzleti tervének elfogadásáról szóló határozati javaslatról.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 tartózkodás mellett a javaslatot elfogadta, és az alábbi határozatot hozta:*

**109/2024. (IV.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a SZOVA Projekt Kft. 2024. évi üzleti tervének elfogadásáról szóló XX. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kovács Cecília, a társaság ügyvezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** Ezzel végére is értünk a 3. sz. napirendi pontunknak. A 4. sz. napirendi pontunk következik.

**4./** **Javaslat utakkal kapcsolatos döntések meghozatalára** /*Közgyűlés 7./napirend/*

**Bokányi Adrienn, a bizottság elnöke:** Megadom a szót Koczka Tibor képviselő úrnak.

**Koczka Tibor, a bizottság tagja:** Köszönöm a szót elnök asszony. Tisztelt Bizottság! Igazából ügyrendit nyomtam az előzőhöz, mert bármelyik bizottsági tagnak szíve-joga zöld, sárga és piros gombot nyomni. De a zöldet azt értjük, a sárgát is értjük, valaki tartózkodik, mert nem érdekli a téma, vagy érintett az ügyben vagy nem olvasta el az előterjesztést. De a piros gombot a mérlegbeszámolóknál nem tudom értelmezni egy szakmai bizottsági ülésen. Tehát, ha legközelebb megtudhatnánk, hogy a Fidesz frakció miért piros gombot mondjuk a SZOVA mérlegbeszámolójánál vagy az AGORA mérlegbeszámolójánál, akkor talán mi, „a zöld gombot nyomott többség” is tanulnánk abból, hogy mire kellene odafigyelni a következő esztendőben. Köszönöm szépen.

**Bokányi Adrienn, a bizottság elnöke:** Nem vagyok meggyőződve, hogy tudnánk tanulni belőle, de ez már egy másik kérdés. Hozzászólásra jelentkezőt a 4. sz. napirendi pont kapcsán nem látok. A vitát lezárom. Három határozati javaslatunk van. A kérdésem az, hogy szavazhatunk-e róluk egyben? Jó, akkor kérném a tisztelt bizottsági tagtársakat, hogy az I.-II.-III. sz. határozati javaslatokról most egyben szavazni szíveskedjenek.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a három határozati javaslatot egyben elfogadta, és az alábbi határozatokat hozta:*

**110/2024. (IV.22.) GJB számú határozat**

A Gazdasági és Jogi Bizottság a „*Javaslat utakkal kapcsolatos döntések meghozatalára*” című előterjesztést megtárgyalta, és a Kenyérvíz utca folytatásában lévő 8612/21 helyrajzi számú ingatlan, valamint az annak területén kiépített víziközművek térítésmentes tulajdonba és kezelésbe vételéről szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**111/2024. (IV.22.) GJB számú határozat**

A Gazdasági és Jogi Bizottság a „*Javaslat utakkal kapcsolatos döntések meghozatalára*” című előterjesztést megtárgyalta, és az Újvilág Lakópark, Országh László utca 10815/17 helyrajzi számú ingatlan, valamint az annak területén kiépített víziközművek térítésmentes tulajdonba és kezelésbe vételéről szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**112/2024. (IV.22.) GJB számú határozat**

A Gazdasági és Jogi Bizottság a „*Javaslat utakkal kapcsolatos döntések meghozatalára*” című előterjesztést megtárgyalta, és a Selyemrét utca burkolatfelújításának megvalósításáról szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. április 25.

**Bokányi Adrienn, a bizottság elnöke:** Az 5. sz. napirendi pontunk tárgyalása következik.

**5./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 10./napirend/*

**Bokányi Adrienn, a bizottság elnöke:** Ezúton is köszönöm az áldozatos munkavégzést a Hivatal munkatársainak, illetve jegyző úrnak. Hozzászólásra jelentkezőnk nincs. A napirendi pont feletti vitát lezárom. Egy határozati javaslatunk van. Most szavazzunk róla.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**113/2024. (IV.22.) GJB számú határozat**

A Gazdasági és Jogi Bizottság a „*Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről*” című előterjesztést megtárgyalta, és a tájékoztatót az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

Dr. Károlyi Ákos jegyző

**Határidő:** 2024. április 25.

**Bokányi Adrienn, a bizottság elnöke:** A 6. sz. napirendi pontunk tárgyalása következik.

**6./ Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására** */SAJÁT- két Közgyűlés közötti beszámolóban 1./napirend/*

**Bokányi Adrienn, a bizottság elnöke:** Változatlan feltételek mellett, ha jól tudom, méghozzá 2025. június 30-ig terjedő időszakra. Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Szavazzunk róla most.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 tartózkodás mellett a javaslatot elfogadta, és az alábbi határozatot hozta:*

**114/2024. (IV.22.) GJB számú határozat**

A Gazdasági és Jogi Bizottság megtárgyalta a „*Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására*” című előterjesztést és a hatályban lévő Együttműködési megállapodás módosítását az előterjesztés melléklete szerinti tartalommal javasolja a Közgyűlésnek elfogadásra.

**Felelős:** Dr. Nemény András polgármester

Horváth Soma alpolgármester

Bokányi Adrienn, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 2024. április 25.

**Bokányi Adrienn, a bizottság elnöke:** A 7. sz. napirendi pontunk tárgyalása következik.

**7./ Javaslat a Pálos Károly Szociális Szolgáltató Központ és Gyermekjóléti Szolgálat Alapító okiratának módosításával kapcsolatos döntés meghozatalára** */SAJÁT- két Közgyűlés közötti beszámolóban 1./napirend/*

**Bokányi Adrienn, a bizottság elnöke:** Itt gyakorlatilag arról van szó, hogy Ják településsel egészül ki a működési területe az intézményünknek. Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Szavazzunk róla most.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**115/2024. (IV.22.) GJB számú határozat**

Szombathely Megyei Jogú Város Közgyűlésének Gazdasági és Jogi Bizottsága a Pálos Károly Szociális Szolgáltató Központ és Gyermekjóléti Szolgálat Módosító okiratát és a módosítással egységes szerkezetbe foglalt Alapító okiratát az előterjesztés melléklete szerinti tartalommal javasolja a Közgyűlésnek jóváhagyásra.

**Felelősök:** Bokányi Adrienn a Gazdasági és Jogi Bizottság elnöke,

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője/

**Határidő:** 2024.04.25.

**Bokányi Adrienn, a bizottság elnöke:** A 8. sz. naprendi pontunk tárgyalása következik.

**8./** **Javaslat a Vas Megyei Temetkezési Kft.-vel kötött vagyonkezelési szerződés módosítására** */SAJÁT/*

**Bokányi Adrienn, a bizottság elnöke:** Ez üzemeltetési és kegyeleti közszolgáltatási szerződésre fog módosulni. Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Most szavazzunk róla.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**116/2024. (IV.22.) GJB számú határozat**

1. A Gazdasági és Jogi Bizottság a 73/2024. (III.28.) Kgy. számú határozatban kapott felhatalmazás alapján a Vas Megyei Temetkezési Kft.-vel kötött „Üzemeltetési és kegyeleti közszolgáltatási szerződés”-t az előterjesztés melléklete szerinti tartalommal jóváhagyja.
2. A Bizottság felhatalmazza a polgármestert a szerződés aláírására.

**Felelős:** Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője

Jancsóné Sárdi Katalin, a társaság ügyvezetője)

**Határidő:** azonnal

**Bokányi Adrienn, a bizottság elnöke:** A 9. sz. napirendi pontunk tárgyalása következik.

**9./ Javaslat a Savaria Városfejlesztési Nonprofit Kft. Szervezeti és Működési Szabályzatának jóváhagyására** */SAJÁT*

**Bokányi Adrienn, a bizottság elnöke:** Itt gyakorlatilag technikai módosításokról van szó. Hozzászólásra jelentkezőt nem látok. A napirendi pont feletti vitát lezárom. A határozati javaslatunkról most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**117/2024. (IV.22.) GJB számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában biztosított hatáskörében eljárva a Savaria Városfejlesztési Nonprofit Kft. módosított Szervezeti és Működési Szabályzatát az előterjesztés mellékletében foglalt tartalommal elfogadja.

**Felelős:** Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

(végrehajtásért: Nagyné dr. Gats Andrea, a Jogi és Képviselői Osztály vezetője

Dr. Kovácsné Takács Klaudia, a társaság ügyvezetője)

**Határidő:** azonnal

**Bokányi Adrienn, a bizottság elnöke:** A 10. sz., nyílt ülésünk utolsó napirendi pontjának tárgyalása következik.

**10./** **Javaslat pályázatokkal kapcsolatos döntések meghozatalára** */SAJÁT/*

**Bokányi Adrienn, a bizottság elnöke:** Itt kettő pályázatról van szó. Az egyik a „Tisztítsuk meg az országot II.” pályázat. A másik pedig egy testvérvárosi pályázat, méghozzá Vajdahunyad testvérvárosunkkal közösen. Szavazhatunk-e egyben a két pályázatról? Köszönöm, akkor kérném a bizottság tagjait, hogy a két határozati javaslatról most egyben szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a két határozati javaslatot elfogadta, és az alábbi határozatokat hozta:*

**118/2024. (IV.22.) GJB számú határozat**

A Gazdasági és Jogi Bizottság az NHKV Nemzeti Hulladékgazdálkodási Koordináló és Vagyonkezelő Zrt. „Tisztítsuk meg az országot II.” című felhívására benyújtott pályázatot Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (3) bekezdés 25. pontja alapján jóváhagyja, és felkéri a polgármestert a további szükséges intézkedések megtételére.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi bizottság elnöke

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**119/2024. (IV.22.) GJB számú határozat**

A Gazdasági és Jogi Bizottság a Miniszterelnökség Nemzetpolitikai Államtitkárságának megbízásából a Bethlen Gábor Alapkezelő Zrt. felhívásra benyújtott pályázatot Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (3) bekezdés 25. pontja alapján jóváhagyja, és felkéri a polgármestert a további szükséges intézkedések megtételére.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi bizottság elnöke

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**Bokányi Adrienn, a bizottság elnöke:** Nyílt ülésünket 16:03 perckor berekesztem.

Szombathely, 2024. április 30.

**(: Tóth Kálmán :) (: Bokányi Adrienn :)**

a bizottság tagja a bizottság elnöke

(Aláírva: ) (Aláírva: )